عمرو بن العاصؓ نے مشورہ دیا کہ پہلے عمائد شام کے دلوں میں یہ بیٹھا دو کہ عثمانؓ بن عفان کی شہادت میں علیؓ کا ہاتھ تھا ، پھر ان کو ان کی مخالفت پر آمادہ کروورنہ کامیابی ناممکن ہے اور سب سے پہلے شرجیل بن سمط کندی کو جو شام کے بااثر آدمی ہیں یقین دلا کر اپنا ہم خیال بناؤ ، غرض امیر معاویہ نے ان کی بتائی ہوئی تدبیروں سے عمائدِ شام کو یقین دلادیا کہ عثمانؓ کے خون بے گناہی سے حضرت علیؓ کا ہاتھ بھی رنگین ہے ، شرجیل کو پورا یقین ہو گیا اور انھوں نے شام کا دورہ کرکے لوگوں کو حضرت علی رضی اللہ عنہ کے خلاف ابھارنا شروع کیا ، اور امیر معاویہؓ نے خلیفہ مظلوم کے خون آلود پیراہن اور حضرت نائلہ سلام اللہ علیہا کی کٹی ہوئی انگلیوں کی نمائش کر کے سارے شام میں آگ لگادی ، لوگ آتے تھے اور یہ المناک نظارہ دیکھ دیکھ کر روتے تھے ، یہاں تک کہ انھوں نے قسم کھالی کہ جب تک قاتلین عثمان بن عفان ؓ کو قتل نہ کریں گے اس وقت تک نہ بستر پر لیٹیں گے نہ عورتوں کو چھویں گے ۔
Entity: نائلہ — Type: /person